cyanic-selkie/wikianc huggingface dataset:
Norihito Kobayashi
Salt Lake Cityn 2002 olympialaisissa Kobayashi sijoittui sprintissä 17:nneksi. Torinon 2006 olympialaisissa hän oli normaalikilpailussa 16:s, sprintissä 18:s ja joukkuekilpailussa viides. Vancouverissa 2010 hän sijoittui normaalimäen Gundersen-kilpailussa seitsemänneksi. Nuorten MM-kilpailuissa 2001 hän voitti normaalikilpailussa kultaa ja sprintissä pronssia.
Maailmancupissa Kobayashi sijoittui ensimmäisen kerran kymmenen parhaan joukkoon Harrachovissa 21. tammikuuta 2006 ollessaan sprinttikilpailussa neljäs. Hän sijoittui neljänneksi myös Seefeldin sprintissä 26. tammikuuta 2008. Nämä ovat hänen parhaat maailmancupsijoituksensa.
Lääkintäryhmä
Kokoonpano
Ryhmään kuuluu ryhmän johtaja, joka yleensä on lääkintäaliupseeri. Ryhmään kuuluu myös joukko lääkintämiehiä. Ryhmään voi kuulua myös muita erikoistehtäviin koulutettuja ammattilaisia, kuten lääkäri. Lääkintäryhmä kuuluu yleensä komppaniaan tai muuhun joukkoyksikköön.
thumb|250px|[[Norjalaiset lääkintämiehet harjoittelevat sidontaa.]]
Erich Hoepner
Taitava panssarikenraali Hoepner lukeutui Adolf Hitlerin vastustajiin ja osallistui tämän salamurhaamiseen ja vallankaappaukseen tähdänneeseen heinäkuun 20. päivän salaliittoon. Hankkeen epäonnistuttua Hoepner teloitettiin Plötzenseen vankilassa. Sodan jälkeen Hoepneria arvostettiin yhtenä Hitleriä ja natsivaltaa vastaan nousseista vastarintaliikkeen jäsenistä, mutta sittemmin hänen motiivejaan on kritisoitu.
Nuoruus
Maaliskuussa 1905 pian lukion jälkeen Hoepner liittyi upseerioppilaaksi Metziin sijoitettuun schleswigholsteinilaiseen 13. rakuunarykmenttiin. Hänet ylennettiin vänrikiksi vielä saman vuoden marraskuussa ja luutnantiksi seuraavan vuoden elokuussa. Arvioinnissa luutnantti Hoepneria kehuttiin erityisesti ihmissuhdetaidoista. Lomansa hän vietti mielellään Nancyssa ja Pariisissa tutustumassa huolettomaan ranskalaiseen elämäntyyliin.
Sotien välinen aika
Vuonna 1932 Hoepner siirrettiin Potsdamiin perinteikkään 4. ratsuväkirykmentin komentajaksi.
Vastarinnan merkkejä
Hoepner siirrettiin takaisin Berliiniin komentoryhmä 1:n yleisesikuntapäälliköksi syksyllä 1935. Kenraalikuntaan hän nousi vuoden 1936 alussa, kun hänet ylennettiin kenraalimajuriksi. Lokakuussa 1937 liikkuvan panssarisodankäynnin puolestapuhujana tunnettu Hoepner sai ensimmäisen komentajuutensa panssariyksikössä. Hänestä tuli 1. kevyen prikaatin komentaja. Nimestään huolimatta yksikkö oli aggressiiviseen tiedusteluun tarkoitettu osittain panssaroitu ja osittain mekanisoitu tavallista prikaatia suurempi joukko-osasto. Hoepner järjesti sotaharjoituksia, joissa huomattiin prikaatin komentorakenne yksikölle riittämättömäksi. Hän johti prikaatia sen olemassaolon ajan, ja kun yksiköstä tehtiin vuoden kuluttua 1. kevyt divisioona, hänet siirrettiin XVI moottoroidun armeijakunnan komentajaksi. Hoepner oli palvellut samannimisessä armeijakunnassa ensimmäisen maailmansodan alkaessa.
Empivä vastarintamies
Hoepneria arvostelleet ovat sodan jälkeen sanoneet, että hän tuntui ajoittain omaksuneen natsien julman maailmankatsomuksen. Ennen hyökkäystä Puolaan Hoepner oli kirjoittanut vaimolleen: ”Puolan kysymys täytyy ratkaista nyt kerralla.” Hän viittasi natsien suosimaan ideaan Lebensraumista, jonka mukaan Saksan täytyi laajeta luonnollisen sijaintinsa mukaan, ei hankkimalla siirtomaita kaukaa, vaan valtaamalla Saksan kansalle tilaa läheltä, mieluiten idästä. Puolan valtaaminen oli sujunut lähes ongelmitta, mutta miehitystä häirinneeseen partisaanitoimintaan Hoepner suhtautui ankarasti. Hän antoi julistuksen, jota levitettiin kirjallisesti Varsovan alueella. Julistuksessa ilmoitettiin, että jokaista partisaanien tappamaa saksalaista kohti tullaan ampumaan 20 puolalaista.
Ottavio Bottecchia
thumb|right|Ottavio Bottecchia Ottavio Bottecchia (1. elokuuta 1894 – 14. kesäkuuta 1927 ) oli maantiepyöräilijä. Hän voitti Ranskan ympäriajon kokonaiskilpailun kahdesti, vuosina 1924 ja 1925 ja sen ensimmäinen italialainen mestari.
Valtiomies (dialogi)
Sisältö
Yhteenvetona valtiomiehen taitoa verrataan jälleen kutomiseen: valtiomiehen tehtävänä on solmia yhteen erilaisia ihmisluonteita sopusointuiseksi valtion kudelmaksi käyttäen kutomisessa apuna muun muassa kasvatusta ja avioliittoja.
Salto (Uruguay)
Saltoa ympäröivällä alueella viljellään viinirypäleitä ja sitrushedelmiä. Kaupungin tuotteisiin kuuluvat viini, lihasäilykkeet ja veneet. Kaupungilla on jokisatama ja Uruguayjoen yli johtaa 15 km kaupungeista pohjoiseen Salto Granden silta, joka kulkee voimalaitospadon päällä.
Iguaçun kansallispuisto
Iguaçun kansallispuisto on kansallispuisto ja UNESCOn maailmanperintökohde Brasiliassa aivan Argentiinan rajalla Iguaçu-joen varrella. Iguassun putoukset ovat osittain puiston alueella. Kansallispuisto jatkuu Argentiinaan rajan toisella puolella Iguazún kansallispuistona, joka on myös maailmanperintöluettelossa.
Boys Don’t Cry (The Curen albumi)
Boys Don’t Cry on englantilaisen rock-yhtye The Curen vuonna 1980 julkaistu albumi. Se on Yhdysvaltain markkinoille muokattu versio Three Imaginary Boys -albumista. Alkuperäisen version kappaleet ”Object” ja ”World War” poistettiin kaikista uusintapainoksista, ja ”Object” korvattiin ”So What” -kappaleella alkaen vuodesta 1986. Alkuperäisellä kappalelistalla varustettuja CD-levyjä ehdittiin julkaista jonkin verran, mutta ne ovat todella harvinaisia.
Säiläpiisku
Säiläpiisku (Solidago graminifolia) on monivuotinen piiskulaji, jota esiintyy Pohjois-Amerikassa.
Säiläpiisku kasvaa 30–100 senttimetriä korkeaksi. Sen varren yläosa haaroo jyrkähkön yläviiston huiskilomaisesti. Lehtien lavat ovat jäykkiä, tasasoukan suikeita ja ehytlaitaisia, teräväkärkisiä, jäykkäkarvaisia. Kuperasti huiskilomaisessa mykeröstössä on lukuisia pienehköjä tahmeita vaaleankellertäviä mykeröjä.
Miranda Bailey
Taustaa
Bailey meni naimisiin Tucker Jonesin kanssa vuonna 1995. Baileyllä ja Tuckerilla on poika, joka sai toisen nimensä synnytyksessä auttaneen George O'Malley n mukaan. Baileyn palattua töihin äitiysloman jälkeen, alkoi parin liitto rakoilla. Tucker ja Bailey riitelivät lähinnä Mirandan urasta ja siitä, kuinka paljon hän on poissa kotoa työn vuoksi. Tucker uhkaa Baileytä avioerolla, jonka seurauksena Bailey päättää itse hakea avioeroa. Bailey ei uskalla kertoa perinteisille vanhemmilleen avioerosta. Kun asia selviää heille, asia johtaa riitaan. Lopulta he hyväksyvät tyttärensä päätöksen ja sopivat.
WRAP
wRAP on vuonna 2003 ilmestynyt suomalaisen rap-laulaja Kanan debyyttialbumi. Levyltä on julkaistu singlet Kontti Norjaan sekä Sanamainari/Sydän ja pää. Levyn musiikki on tyyliltään poppia ja rappia.
Lotus E21
Muotoilu
Lotuksen edellisessä autossa, Lotus E20:ssä, oli kehitelty passiivista DRS-systeemiä, mutta sitä ei ikinä tuotu kilpailukäyttöön. Lotus E21:ssä kyseinen järjestelmä on kuitenkin käytössä.
Yhdysvaltain demokraattinen puolue
Puolueen sisällä on useita mielipiteiltään eroavia ryhmäkuntia, joskin New Dealin jälkeen puolue on profiloitunut yhdysvaltalaisittain sosiaaliliberaaliksi työväen oikeuksia ajavaksi puolueeksi.
Maailmansotien välinen aika (1918–1944)
New Dealin keskiössä oli liberaalinen korporationistinen valtioteoria ja malli, jonka keskeinen ajatus oli markkinatalousjärjestelmän sääntely asiantuntijabyrokraattien hallinnoimilla liittovaltion komissioilla ja virastoilla. Rooseveltin kaudella luotiin virastoja valvomaan pankkitalletuksia ja luotonantoa, lisättiin pörssisääntelyä ja vahvistettiin ay-liikkeen asemaa. Roosevelt käynnisti myös julkisten töiden ohjelmia, loi Yhdysvaltain ensimmäiset työttömyys- ja vanhuuseläkejärjestelmät sekä korotti veroja.
Toisen maailmansodan jälkeen (1945–1990)
Vuonna 1973 Roe vastaan Wade -oikeustapaus totesi abortin kieltämisen perustuslain vastaiseksi. Tuolloin demokraatit alkoi taktisesti kannattaa aborttia ja puolueen keskeiset henkilöt, kuten Ted Kennedy ja Al Gore ryhtyivät abortin kannattajiksi.
Kylmän sodan jälkeen (1991–)
Vuonna 2008 senaattori Barack Obama valittiin demokraattien ehdokkaana presidentiksi. Obamasta tuli Yhdysvaltain ensimmäinen musta presidentti. 2010-luvulla demokraattisesta puoleesta on tullut vasemmistolaisempi. Obaman on katsottu olleen uskonnollisen vasemmiston ”oma mies” Valkoisessa talossa. Vuonna 2010 demokraattinen puolue menetti enemmistöasemansa kongresissa. Vuoden 2016 presidenttiehdokaskampanjan yhteydessä tapahtuneessa tietovuodossa selvisi, että demokraattisen puolueen johto rikkoi omia sääntöjä ja toimi toista presidenttiehdokasta Bernie Sandersia vastaan pönkittäen Hillary Clintonin ehdokkuutta.
Edustajainhuone
Puolueella on ollut enemmistö Yhdysvaltain edustajainhuoneessa:
Arleen Sorkin
Arleen Sorkin (s. 14. lokakuuta 1956 Washington D.C.) on yhdysvaltalainen näyttelijä. Hänet tunnetaan parhaiten televisiosarjasta Päivien viemää, josta hän voitti kolme kertaa Soap Opera Digest -palkinnon.
Karvaskurkku
Levinneisyys
Karvaskurkku on lähtöisin Intiasta, mutta se on levinnyt viljelykarkulaisena Australiaan. Sitä kasvatetaan myös muualla Aasiassa, Afrikassa ja latinalaisessa Amerikassa.
Top Chef
Formaatti
Pudotushaasteessa kokkien täytyy valmistaa yksi tai useampi ruokalaji, jotka täyttävät tuomareiden asettamat vaatimukset. Suurin osa pudotushaasteista on yksilötehtäviä ja osassa täytyy valmistaa useita annoksia. Aikaa pudotushaasteeseen annetaan pari tuntia tai pari päivää.
Meliorativnyi
thumb|240px|Meliorativnyin kunta [[Äänisenrannan piirissä. ]] thumb|240px|Katukuvaa Meliorativnyistä. Meliorativnyi on maaseututaajama ja maalaiskunta Karjalan tasavallan Äänisenrannan piirissä Venäjällä. Se sijaitsee 14 kilometriä Petroskoista luoteeseen Murmanskiin johtavan maantien varrella. Asukkaita taajamassa on 2 400 henkeä (vuonna 2008).
Lähteet
61.86389°N, 34.24306°W
Otalammen työväentalo
Toiminta oli vilkasta 1930-luvun loppupuolella, pidettiin iltamia ja esitettiin näytelmiä. Sota-aikanakaan toiminta ei loppunut täysin ja sotien jälkeen yhdistys järjesti iltamia sitäkin ahkerammin: vuonna 1945 oli 29 erilaista iltamaa. Työväentaloa kunnostettiin keväällä 1939, jolloin ravintolatila uusittiin kokonaan. Muiden tilojen ovet ja ikkunat uusittiin ja saliin teetettiin uudet taittuvat istuimet. 1960-luvulla toiminta hiljeni ja työväentalo pääsi huonoon kuntoon. Seuraavan vuosikymmenen alussa yhdistys aloitti rakennuksen kohentamisen ja 1980-luvulla koko talo kunnostettiin ja saatettiin ajan vaatimusten mukaiseen kuntoon.
Donald Brashear
Ura
Elokuussa 2010 Brashear kaupattiin Patrick Rissmillerin kanssa Atlanta Thrashersiin vaihdossa Todd Whiteen. Thrashers kuitenkin osti hänen sopimuksensa ulos kolme päivää myöhemmin. Brashear siirtyi syyskuussa 2010 LNAH-joukkue Sorel-Tracy GCI:hin, josta hän siirtyi kahdeksan pelaamansa ottelun jälkeen samassa liigassa pelaavaan Rivière-du-Loup 3L:ään. Brashear pelasi Rivière-du-Loupissa kolme kautta.
Lasse Räihä
Viestijuoksun SM-kilpailuissa Räihä saavutti HIFK:n joukkueessa seitsemän SM-kultaa 4 × 400 metrin viestissä vuosina 1948–1954 ja kuusi SM-kultaa 4 × 800 metrillä vuosina 1946–1947 ja 1949–1952. Vuosina 1952–1955 hän pelasi käsipalloa HIFK:n käsipallojoukkueessa käsipallon SM-sarjassa.
Donald Brashear
Maajoukkue
Brashear edusti Yhdysvaltoja MM-kilpailuissa vuosina 1997 ja 1998. Vuoden 1997 turnauksessa hän sai vastuuta Yhdysvaltain ykkösketjusta ja sijoittui tehoilla 2+3=5 joukkueen sisäisen pistepörssin toiseksi.
Eberswalde
Historia
1700- ja 1800-luvuilla kaupungin teollistuminen jatkui. Sinne myös perustettiin ensimmäinen saksalainen puhelinlinja vuonna 1877. Eberswaldesta myös lähetettiin maailman ensimmäinen radiokonsertti vuonna 1923. Vuonna 1970 Eberswalde yhdistettiin Finowin kaupungin kanssa ja uusi yhdistynyt kaupunki sai nimen Eberswalde-Finow. Vuonna 1993 kaupungin nimi palautettiin muotoon Eberswalde.
Integrated Drive Electronics
Kehitys
Eräs yleinen virhe IDE:n alkutaipaleella oli, että käyttäjä yritti "syväalustaa" levyn (Low Level Format) niin kuin MFM/RLL-levyjen kanssa usein tehtiin levyvirheiden ilmetessä. IDE ei virallisesti tue tätä toimintoa ja usein yritys johtikin kalliin levyn muuttumiseen tyystin käyttökelvottomaksi tai teki tehdashuollosta välttämättömän.
AT-IDE:n edeltäjä oli hyvin samankaltainen muttei täysin yteensopiva, 8 bittiä rinnakkain siirtävä XT-IDE (tunnetaan myös nimellä XTA), jonka sovitinkortti oli 8-bittinen ISA-väylän kortti. XT-IDE tuli markkinoille PC-XT -laitteiden (8086) yhteydessä. Joidenkin valmistajien emolevyillä oli integroituja XT-IDE -sovittimia, mutta 80286:n myötä markkinoille tulleissa PC-AT -laitteistoissa ja niiden seuraajissa integroitu sovitin oli harvinainen, kunnes alkoi jälleen yleistyä 90-luvun puolessavälissä. Sen sijaan laitteiston ostaja saattoi valita haluamansa kiintolevyohjaimen tyypin. Tarjolla oli edelleen MFM/RLL-tekniikkaan perustuvia ohjaimia ja levyjä, ja jopa joitain 80486 -laitteistoja toimitettiin tällä vanhan tyyppisellä kiintolevyohjaimella varustettuna vielä 16-bittisen AT-IDE -ohjaintyypin yleistyessä.
Christine Ohuruogu
Ura
Oguruogu lopetti uransa vuonna 2018.
Rautio
Historiaa
Raution kunnan kehitystä haittasi sen jatkuvasti pienenä pysynyt asukasluku. Rautio teki laajaa yhteistyötä naapurikuntiensa Kalajoen ja Alavieskan kanssa.
Tapahtumia
Rautio-viikko alkaa yleensä heinäkuun ensimmäisinä päivinä. Viikolla on vuosittain vaihtuva teema, joka liittyy Raution historiaan, nykyhetkeen tai tulevaisuuteen.
Kajaanin linna
Kajaanin linna kaunokirjallisissa kuvauksissa
Zachris Topeliuksen historiallisessa romaanissa Välskärin kertomuksia sivutaan kahteen otteeseen Kajaanin Linnaa ja sen historiaa. Romaanin ensimmäisessä jaksossa yksi päähenkilöistä, ratsumestari Kustaa Bertel, kohtaa vuonna 1635 linnassa rakastettunsa ruhtinatar Regina von Emmeritzin. Juonen käänteissä tavataan myös linnan kuuluisin vanki, ruotsalainen historioitsija Johannes Messenius ja valtapoliittisiin vehkeilyihinsä sortuva katolinen jesuiitta Hieronymus. Romaanin kolmannessa jaksossa Suuren Pohjan sodan aikana vuonna 1716 Perttilä/Bertel-suvun myöhempi edustaja Kustaa Bertelsköld, taistelussa haavoittunut karoliini, kokee linnassa vaimonsa kanssa venäläisten piirityksen ja linnan antautumisen. Tapahtumissa ovat mukana myös todelliset historialliset henkilöt, linnanpäällikko Johan Henrik Fieandt sekä sittemmin kautta Euroopan suurta mainetta saavuttanut paltamolaissyntyinen voimamies Daniel Cajanus, ”Pitkä Taneli”, joka Topeliuksen tarinassa kolmetoistavuotiaana poikasena räjäyttää linnan ruutikellarin ja aikaansaa näin vihollisen valtaaman Kajaanin linnan tuhoutumisen.
Lisätty todellisuus
Kädessä pidettävät näytöt
Suomessa merkittäviä tutkimuksia aiheesta ovat Nokian MARA sekä VTT:n lisätty todellisuus- työryhmän tutkimukset.
Kaupallinen
Suomessa rakennusalan tiettävästi ensimmäinen kaupallinen lisättyä todellisuutta käyttävä palvelu on FCG Finnish Consulting Groupin ja VTT:n yhteistyönä tarjoama paikkamallinnus, jota käytetään rakennusten ja aluesuunnitelmien havainnollistamiseen paikan päällä. Palvelua on käytetty muun muassa Helsingin kaupungin suunnitteluhankkeissa (www.fcg.fi/paikkamallinnus).
Lääketiede
Lääkäreille lisätty todellisuus tuo paremman näkymän ihmisen sisään ja toimii apuna kirurgian harjoittelussa. Erilaisilla kuvausmenetelmillä, kuten magneettikuvaus, tietokonetomografia tai ultraäänikuvaus, voidaan luoda näkymä ihmisen "sisään", mikä helpottaa esimerkiksi tähystysleikkauksia. Lisätty todellisuus antaa mahdollisuuden ohjata neulaa ihmisruumiin sisällä, mikä helpottaa esimerkiksi koepalan ottamisen rintasyöpätutkimuksissa.
Jaakobin liturgia
thumb|250px|Jaakobin liturgian Suuri Saatto länsisyyrialaisen riituksen mukaan.
Lintumaanjärvi (Tammela)
Lintumaanjärvi on Kanta-Hämeessä Tammelassa oleva järvi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Luonnontila
Järvi on kirkasvetinen ja karu. Järvi on matala minkä vuoksi siitä vähenee talvisin happi, mutta sen yleisluokitus on hyvä.
1. divisioona (talvisota)
Joulukuun 1939 taistelut
thumb|left|350px|Divisioonan taistelualue pääaseman taisteluissa sijoittui välittömästi Muolaanjärven länsipuolelle sen otettua rintamavastuun 5. divisioonan lohkon itäisestä osasta. Alkuperäisestä tehtävästään huolimatta divisioona ei osallistunut varsinaisesti suojajoukkotaisteluihin. Tosin osia siitä (Jääkäripataljoonat ja Erilliset pataljoonat) niihin osallistuivat 11. divisioonalle alistettuina. 3. prikaati alistettiin suojajoukkotaisteluiden aikana takaisin 1. divisioonalle.
10. joulukuuta divisioonan 1. prikaati miehitti Leipäsuon lohkolla ns. rautatien suunnan (Leningrad-Viipuri rautatie). Käytännössä prikaati otti vastuulleen länsiosan JR 14:n lohkosta, jolloin osa siitä pystyttiin siirtämään reserviin ja muun rykmentin ryhmitystä voitiin hieman tiivistää. 1. prikaatin komentaja eversti Einar Vihma määrättiin kaikkien etulinjassa olevien divisioonan joukkojen komentajaksi, joten JR 14:stä hänelle alistettiin kaksi pataljoonaa. Ryhmitysmuutosten aikaan JR 14 torjui alueellaan puna-armeijan yksiköiden hyökkäysyrityksiä asemaansa vastaan. Sotaa kokemattomat 1. prikaatin joukot, jotka olivat ottaneet jo vastuun pääaseman etupuolella olevista tukikohdista menettivät päivän aikana Kosenjoen etuvartioaseman.
Salarjevon metroasema
Salarjevo on yksi Moskovan metron asemista. Se avattiin 15. helmikuuta 2016.
1. divisioona (talvisota)
Helmikuun 1940 taistelut
19. helmikuuta väliaseman taisteluissa tapahtui ratkaiseva käänne neuvostojoukkojen hyväksi. Divisioonan oikean naapurin alueella puna-armeija onnistui murtaa väliasema, mutta taistelut alueella jatkuivat yhä suomalaisjoukkojen yrittäessä ensin rajoittaa läpimurtoa ja sittemmin vallata menetetyt asemat takaisin vastahyökkäyksellä. Divisioonan alueella kiivaimmat taistelut käytiin jälleen 3. prikaatin lohkolla. Prikaati onnistui kuitenkin jälleen suomalaistykistön tuella torjumaan puna-armeijan hyökkäykset. Divisioonan tykistö osallistui myös naapuridivisioonan (5. D) alueen taisteluiden tukemiseen tulittaen havaitsemiaan hyökkäysryhmittymiä Mustalammen alueella. 2. prikaatin ja Osasto B:n alueella puna-armeija hyökkäili päivän aikana heikoin voimin suomalaisasemia vastaan. 2. prikaati joutui kiinnittämään huomiotaan Muolaanjärven suuntaan, jossa taisteli edelleen myös Kev.Os. 5. Mainitulla suunnalla neuvostojoukkojen laskettiin käyttäneen 30–35:ttä hyökkäysvaunua.
Maaliskuun 1940 taistelut
7. maaliskuuta neuvostojoukot aloittivat voimakkaan hyökkäyksen taka-aseman etupuolella Suurjärven koillispuolella olleita suomalaisjoukkoja vastaan. Suomalaisjoukot vetäytyivät seuraavan yön aikana kokonaisuudessaan taka-asemaan. Saatuaan kosketuksen taka-asemassa olleisiin suomalaisiin, jotka kuuluivat 2. prikaatiin, puna-armeijan joukot keskeyttivät hyökkäyksensä. Päivän aikana 1. prikaati alistettiin suoraan Kannaksen armeijan komentoon. 3. prikaati otti mainitun prikaatin asemat vastaan. VI/KT-Pr hajotettiin ja sen joukot jaettiin divisioonan muiden joukkojen täydennykseksi.
Thomas Round
Thomas Round (18. lokakuuta 1915 Barrow-in-Furness – 2. lokakuuta 2016) oli englantilainen laulaja, äänialaltaan tenori. Hän palveli toisen maailmansodan aikana Royal Air Forcessa. Hän lauloi tenoripääosia Gilbertin ja Sullivanin teoksissa D’Oyly Carte Opera Companyssa vuosina 1946–1949. 1950-luvulla hän lauloi vuosien ajan oopperaa ja operettia Sadler’s Wells Operassa, ja vuosina 1958–1984 hän esiintyi jälleen pääasiassa D’Oyly Carte Companyssa.
Round oli mukana perustamassa Gilbert and Sullivan for All -kokoonpanoa. Häntä kuullaan lukuisilla levytyksillä. Vuonna 2008 kriitikko John Steane mainitsi hänet kaikkien aikojen parhaaksi Gilbert ja Sullivan -tenoriksi. Gilbertin ja Sullivanin musiikin lisäksi hän tulkitsi esimerkiksi Mozartin, Verdin, Tšaikovski, Puccinin ja Leoncavallon rooleja. Hänestä tuli säännöllinen esiintyjä International Gilbert and Sullivan Festivalilla.
Lemmikkikauppa
Eläinkaupoissa myydään eläimille usein myös leikkikaluja sekä muita eläimille tarkoitettuja hoitotarvikkeita.
Jaroslav Benák
Jaroslav Benák (s. 3. huhtikuuta 1962 Havlíčkův Brod, Tšekkoslovakia) on tšekkiläinen entinen jääkiekkopuolustaja ja olympiamitalisti, joka edusti kansainvälisellä urallaan Tšekkoslovakiaa.
Bitti
Jos halutaan koodata kaikki Suomen asukkaat yksikäsitteisesti, tarvitaan siis jokaista suomalaista kohti vähintään 23-bittinen koodi (n. 8 miljoonaa vaihtoehtoa).
Spekuloiduissa kvanttitietokoneissa käytetään bittien asemasta kubitteja. Kun bitti voi olla vain joko tilassa 0 tai 1, niin kubitti voi samanaikaisesti olla molemmissa tiloissa eli näiden tilojen superpositiossa.
Suorittimet
Tietokoneen tai suorittimen yhteydessä bittisyydellä viitataan paljonko tietoa voidaan kerralla hakea, sekä paljonko muistia se voi osoittaa.
Rosamund Pike
Ura
Piken ensimmäinen merkittävä elokuvarooli oli Bond-tyttö Miranda Frostina vuoden 2002 elokuvassa Kuolema saa odottaa.
Cyclone Taylor
thumb|Cyclone Taylor Frederick Wellington "Cyclone" Taylor, (23. kesäkuuta 1884 – 9. kesäkuuta 1979) oli kanadalainen jääkiekkoilija ja yksi lajin ensimmäisistä ammattiurheilijoista. Hän pelasi työkseen seuroissa Portage Lakes Hockey Club, Ottawa Hockey Club ja Vancouver Millionaires, joka myöhemmin kantoi nimeä Maroons, vuodesta 1905 vuoteen 1923. Lajin ensimmäisten tähtipelaajien joukkoon luokiteltu Taylor tunnettiin armoitettuna maalintekijänä. Hän voitti useasti maalikuninkuuden ja saavutti Stanley Cupin kahdesti: 1909 Ottawan ja vuonna 1915 Vancouverin riveissä.
Hänet kutsuttiin ensimmäisten joukossa Hockey Hall of Fameen 1947.
Erik August Hagfors
Henkilöhistoria
Jyväskylän Lounaispuistossa on E. A. Hagforsin muistomerkki, jonka on veistänyt taiteilija Pauli Koskinen. Patsas paljastettiin vuonna 1963.
Kubitti
Kubitin tila-avaruus eli sen mahdollisten tilojen joukko voidaan kuvata geometrisesti Blochin pallolla.
Termin alkuperä
Kubitin käsitettä sovelsi ensimmäisenä Stephen Wiesner vuonna 1983 ehdotuksessaan kvanttirahalle, jota hän yritti julkaista yli vuosikymmenen. Myöhemmin englanninkielisen termin qubit otti käyttöön Benjamin Schumacher, joka kertoo saaneensa inspiraation William Woottersilta.
Brenda Blethyn
thumb|Brenda Blethyn vuonna 2008. Brenda Blethyn OBE (s. 20. helmikuuta 1946) on brittiläinen näyttelijä. Naispääosa elokuvassa Salaisuuksia ja valheita (1996) toi hänelle Baftan, Golden Globen ja Cannesin parhaan näyttelijättären palkinnon ja parhaan naispääosan Oscar-ehdokkuuden. Vuoden 1998 Oscar-gaalassa Blethyn oli ehdolla parhaan naissivuosan Oscarin saajaksi elokuvasta Laululintu (1998). Hän näytteli myös muun muassa elokuvassa Ylpeys ja ennakkoluulo (2005).
Blethyn myös esiintyy nimiosassa brittiläisessä rikossarjassa Vera Stanhope tutkii (Vera), jota alettiin esittää Suomessa YLE1:llä joulukuussa 2012.
Blethynistä tehtiin Brittiläisen imperiumin ritarikunnan upseeri vuonna 2003. Näyttelijä julkaisi omaelämäkerran syksyllä 2006.
Charles Townshend (valtiovarainministeri)
Charles Townshendin isoisä oli merkittävä ulkopoliitikko Charles Townshend. Hän oli Townshendin 3. varakreivin toinen poika, ja hänen isoveljensä oli kenraali George Townshend. Charles Townshend valittiin vuonna 1747 parlamentin alahuoneeseen. Toimiessaan 1749–1754 ulkomaankaupan johtokunnan (Board of Trade) jäsenenä hän osoitti kiinnostusta brittiläisten siirtokuntien verotuksen laajentamiseen. Sen jälkeen hän kuului 1754–1755 amiraliteetin johtokuntaan, mutta joutui eroamaan arvosteltuaan voimakkaasti maan hallitusta. William Pittin hallituksen aikana Townshend oli valtakunnanneuvoston jäsenenä. Vuosina 1761–1762 hän oli sotaministeri, keväällä 1763 siirtokuntien ministeri, 1765–1766 valtion kassaministeri (Paymaster General) sekä kesäkuusta 1766 kuolemaansa asti valtiovarainministeri. Pääministeri Pittin terveyden heikennyttyä Townshend sai vahvan otteen maan hallinnosta.
DVD
Hyvitysmaksu
Kuluttajille myytävien kirjoitettavien DVD:iden hinnassa oli Suomessa 0,60 euron suuruinen tekijänoikeuden hyvitysmaksu (1–10:n Gt:n levyt).
Heini Mankki-Simpura
Politiikka
Mankki oli keskustapuolueen kannattaja aina eläkkeelle siirtymiseensä saakka. Erityisesti hän oli kova Kekkosen kannattaja. Hänen kerrotaan kuitenkin taiteilleen hyvin Suomenmaan johdossa henkilökiistojen yläpuolella mutta samalla hän yhdisti eri voimat tukemaan Urho Kekkosen politiikkaa.
Napapyörre
Napapyörre muodostuu syksyllä kun pohjoisen ja päiväntasaajan väliset lämpötilaerot ovat kasvaneet riittävän suuriksi. Vähitellen se voimistuu ja on voimakkaimmillaan keskitalvella. Usein säätiedotusten varoitukset poikkeuksellisen kylmästä kelistä johtuvat napapyörteen hajoamisesta, sillä silloin sen sisältämä kylmä ilma pääsee poistumaan pyörteestä maanpinnalle. Se hajoaa keväällä lämpötilaeron kaventuessa pohjoisen ja päiväntasaajaan välillä.
Napapyörteet muilla planeetoilla
Napapyörteitä on löydetty muiltakin taivaankappaleilta kuten Venukselta, Marsilta, Jupiterilta, Saturnukselta ja sen kuulta Titanilta. Näistä Saturnuksen pyörteet ovat lämpimiä polaaripyörteitä.
Filebos (dialogi)
Historia
Platonin teosten joukossa Filebos kuuluu tämän myöhäisvaiheen dialogeihin. Näin se on kirjoitettu siihen aikaan, jolloin Platon oli palannut Sisiliasta lopullisesti Ateenaan toimiakseen perustamansa Akatemian johdossa kuolemaansa saakka. Tarkemmin dialogi on ajoitettu noin vuoteen 360 eaa.
Csángót
Tärkeimmät csángó-ryhmät
Csángó-unkarilaisiksi on lisäksi kutsuttu eräitä muitakin Karpaattien itäpuolella ja Transilvaniassa asuvia, (nykyään tai aiemmin) unkarinkielisiä ryhmiä. Näistä tunnetuimmat ovat:
Francesca
Francesca on italialainen naisen etunimi. Se on Francesco-miehennimen feminiininen vastine. Molemmat nimet juontuvat latinan sanasta franciscus, jonka merkitys on ’ranskalainen’.
Rukoilevaisuus
Liikkeen synty 1700-luvulla
Liike oli pitkälti maallikkoliike, ja osa papistosta suhtautui siihen vieroksuvasti. Kuitenkin myös pappeja liittyi tähän herätykseen. Merkittävin heistä oli Abraham Achrenius (1706–1769). Hänestä tuli Nousiaisten seurakunnan kirkkoherra vuonna 1753, ja hän aloitti seurakunnassaan vahvan saarna- ja herätystoiminnan, esimerkiksi pitämällä seuroja kirkon sakastissa. Nousiaisissa syntyi herätystä erityisesti lasten ja nuorten keskuudessa. Achrenius oli myös virsirunoilija, ja hän oli ensimmäisiä rippikoulua nuorille pitäneitä pappeja Suomessa. Abraham Achreniuksen työtä jatkoi hänen poikansa Anders Achrenius, joka myös toimi Nousiaisten kirkkoherrana. Hänen aikanaan Nousiaisista tuli Varsinais-Suomen rukoilevaisuuden keskus. Hän myös ilmeisesti kokosi ensimmäisen version rukoilevaisten laulukokoelmasta Halullisten sielujen hengelliset laulut. Toisen rukoilevaisten käyttämän laulukokoelman Siionin virret suomensi Jalasjärven kappalainen Elias Lagus vuonna 1790. Liikkeessä vaikutti myös useita naispuolisia unissasaarnaaja-maallikoita, kuten Anna Rogel, Anna Lagerblad ja Juliana Söderborg.
Novem
Pelin kulku
Pelilaudalla on numerolaattoja kolmessa pysty- ja vaakarivissä; toinen pelaajista pelaa pystyriveillä ja toinen vaakariveillä. Molemmat valitsevat yhden rivin – toistensa valinnasta tietämättä – ja lopuksi hyökkäävä pelaaja ottaa itselleen laatan siitä ruudusta, jossa valittu pysty- ja vaakarivi leikkaavat. Nyt hyökkäysvuoro siirtyy toiselle pelaajalle, ja niin edelleen. Kun peli on päättynyt, se kumman laatoissa on korkeampi yhteissumma, kerää suuremman pistesaaliin ja voittaa.
BBS
"Purkkeja" käytettiin myös pankkimaailmassa. Asiakas pystyi ottamaan modeemiyhteyden purkkiin, maksamaan laskujaan ja tulostamaan matriisikirjoittimella omia tilitietojaan. Esimerkiksi Suomen Yhdyspankilla (SYP) oli oma purkki 1980-luvulla.
Vladimir Markovnikov
Vladimir Markovnikov tunnetaan
BBS
Ratio
Yleinen rutiini yhteyden avauduttua oli kirjautua sisään, katsoa uudet tiedostot ja lukea keskustelualueilta uudet viestit. Monesti purkin ylläpitäjä halusi hyötyä kävijästä. Järjestelmät toimivat usein siten, että kun toi itse tiedostoja, sai purkista ladata itselle uusia tiedostoja. Latauksia sai tehdä suhdeluvun eli ration mukaisesti. Esimerkiksi tuomalla 1 kB tiedostoja sai ladata vastaavasti 5 kB tiedostoja (ratio 1:5).
Muut alueet
Useimmissa purkeissa oli tiedosto- ja viestialueiden lisäksi myös erilaisia pelejä. Suosituimmat pelit olivat useamman pelaajan vuoroittain pelattavia strategiapelejä. Oli myös uhkapelejä, joissa pelattiin linjallaoloajalla.
Purkit sosiaalisina yhteisöinä
Purkkien kulta-aikakautena ne eivät olleet tunnettuja yleisesti yhteiskunnassa. Lainsäädäntö ei ohjannut erityisesti purkkikulttuuria ollenkaan. Vallalla olivat yhteiset kirjoittamattomat säännöt. Esimerkiksi tekijänoikeudet ja ihmisoikeudet eivät aina toteutuneet siinä muodossa kuin ne tunnetaan 2000-luvulla Internetin kehittymisen jälkeen.
Hobart
Historia
Brittiläinen tutkimusmatkailija George Bass tutki Derwentjoen suistoa vuonna 1798. Vuonna 1803 Uuden Etelä-Walesin kuvernööri Philip Gidley King lähetti luutnantin perustamaan asutuksen Risdon Coveen estääkseen ranskalaisia valtaamasta aluetta. Asutus nimettiin Hobart Towniksi silloisen Yhdistyneen kuningaskunnan siirtomaaministerin ja Buckinghamshiren kreivi Robert Hobartin mukaan. Vuonna 1804 Hobartin sijainti siirrettiin nykyiseen paikkaan. 1800-luvun puolenvälin aikoihin kaupungista oli muodostunut tärkeä satama eteläisten merien valaanpyytäjille, mutta kaupungin kehitys oli hidasta verrattuna Australian mantereen kaupunkeihin verrattuna. Hobartista sai kaupunginoikeudet vuonna 1842 ja siitä tuli kunta vuonna 1852.
Tavu (tietotekniikka)
Kahdeksan bitin tavuun voidaan tallentaa kokonaisluku väliltä 0–255 (28 arvoa). Tavun sisällön merkitys voidaan tulkita usealla tavalla, esimerkiksi yhtenä kirjaimena tietyssä merkistössä. Tavun sisältö ilmoitetaan usein heksadesimaalijärjestelmässä.
Armi Harju
Armi Kanerva Harju (4. kesäkuuta 1928 Kemi – 7. kesäkuuta 2008 Rovaniemi) oli suomalainen toimittaja ja journalistialan ammattiyhdistysaktiivi.
Juurtomadonlakki
Juurtomadonlakki (Deconica merdaria) on lannalla ja puutarhoissa viihtyvä vähämadonlakkeihin kuuluva sienilaji. Sen tunnistaa limaisesta kellertävänvalkoisesta lakista, renkaallisesta, vaaleasta muutaman millin paksuisesta jalasta sekä vaaleista, sienen iän myötä mustuvista heltoista. Sieni on kohtalaisen yleinen koko Suomessa.
Valkonaamapöllönen
Valkonaamapöllönen (Ptilopsis leucotis, syn. Otus leucotis) on naamapöllösten sukuun kuuluva lintu. Sen levinneisyys kattaa Saharan ja Päiväntasaajan väliin jäävän Afrikan. Laji katsottiin aikaisemmin kuuluvaksi samaan Otus leucotis -lajiin kirjonaamapöllösen (P. granti) kanssa, mutta molekyylibiologisten tutkimusten perusteella sen katsotaan nykyään muodostavan oman lajinsa.
Vappu Pimiä
Ura
Pimiä kilpaili keväällä 2008 Tanssii tähtien kanssa -ohjelman kolmannella tuotantokaudella sijoittuen parinsa Jani Rasimuksen kanssa kuudenneksi. Hän juonsi keväällä 2009 Tanssii tähtien kanssa -ohjelman neljännen kauden juontajaparinaan Marco Bjurström. Hän juonsi myös syksyllä 2010 esitetyn viidennen tuotantokauden Mikko Leppilammen kanssa ja jatkoi Leppilammen kanssa juontajana myös syksyllä 2011 esitettävällä kuudennella tuotantokaudella. Lisäksi hän juonsi syksyllä 2010 Tanssii tähtien kanssa -ohjelmaan liittyvää talk show’ta Vappu tähtien kanssa. Hän palasi juontajaksi sarjan kahdeksannelle kaudelle.
Ampumarata
Ympäristövaikutuksia
Ampumaradoista aiheutuu ammunnan aikana melua. Meluhaittoja pyritään vähentämään rakentamalla ampumaradat kauaksi asutuskeskuksista ja rakentamalla meluvalleja. Lisäksi saatetaan asettaa rajoituksia esimerkiksi viikonlopun aikana käytettävään ampuma-aikaan. Ampujat voivat vähentää aseesta lähtevää melua käyttämällä äänenvaimenninta ja aliäänipatruunoita.
Vihervesiagama
Levinneisyys ja elinympäristö
Vihervesiagamaa tavataan Kaukoidässä. Sitä esiintyy metsien jokiympäristöissä.
Arkesilaos
Arkesilaos käytti sokraattista opetusmetodia, eikä jättänyt jälkeensä teoksia. Hänen ajattelunsa täytyy selvittää muiden kirjoittamien teosten pohjalta. Niiden mukaan hänen ajattelussaan esiintyi skeptistä ajattelua ja vaikutteita tunnetuilta skeptikoilta, kuten Pyrrhonilta. Häntä voidaankin pitää akatemialaisena skeptikkona. Skeptinen ajattelu oli esiintynyt piilevänä myös Platonin myöhäisemmissä teoksissa. Niissä oli usein esitetty ristiriitaisia väittämiä, ja sokraattisen metodin käyttäminen oli usein johtanut vain loogisiin ristiriitoihin ja umpikujiin.
Metsämadonlakki
Metsämadonlakki (Deconica phyllogena, aiemmin Psilocybe phyllogena syn. P. rhombispora) on vähämadonlakkeihin kuuluva ruskea tai vaaleanruskea sienilaji. Pinta on usein limainen. Sieni kasvaa havumetsissä harvinaisena koko Suomessa. Jalka on ruskea ja hyvin ohut. Metsämadonlakki ei ole ruokasieni.
Tyynenmeren sota toisessa maailmansodassa
Taustaa
Japanin keisarikunta harjoitti 1800-luvun lopulta alkaen johdonmukaista laajentumispolitiikkaa, johon liittyi Saksan keisarikunnan Tyynenmeren alueen siirtokuntien haltuunotto ensimmäisen maailmansodan jälkeen.
Yhdysvallat ja Neuvostoliitto
Neuvostoliitto kävi vuosina 1938 ja 1939 lyhyet rajasodat Japania vastaan. Sotien jälkeen Neuvostoliitto osallistui Japanin vastaisiin sotatoimiin vasta elokuussa 1945 vallatessaan Manchukuon, Kiinan tasavallan, Sisä-Mongolian, Japanin Korean protektoraatin sekä Japanin hallinnoimia saaria kuten Sahalinin.
Salomonsaaret ja Guadalcanal
Japanin maavoimat jatkoivat etenemistään Salomoninsaarilla ja Uudessa-Guineassa. Heinäkuusta 1942 alkaneissa taisteluissa australialaiset usein kouluttamattomat reservipataljoonat viivyttivät japanilaisten etenemistä Kokodan­tietä yli Owen Stanleyn -harjanteen kohti Port Moresbyä. Nämä taisteluissa kuluneet joukot korvattiin elokuun lopulla vakinaisilla Australian 2. armeijan yksiköillä, jotka olivat palanneet Välimereltä suojaamaan kotimaataan.
Seppo Simola
Simolan uran alkuvaiheista voidaan todeta, että hänen "oppi-isänään" on toiminut kiekonheittäjä Jorma Rinne. Simolan ura oli kilpaurheilijalle tilastojen valossa erikoinen. Ensin tasaista kehitystä vuoteen 1961, sitten kaksi voimakasta kehityksen kautta (16,26:sta 18 metriin), yksi vuosi lähes samassa, jonka jälkeen selvää taantumista (vuoden 1967 paras tulos 17,61). Vuoden 1968 Simola oli lähes kokonaan poissa kilpakentiltä (15,37), mutta kokosi voimansa vuodeksi 1969, jota voidaan pitää hänen uutena tulemisenaan – Suomen ennätys 19,24. Simola sijoittui Ateenan EM-kisoissa 1969 sijalle 11 ja Helsingin EM-kisoissa 1971 sijalle 14. Kilpailu-uransa jälkeen hän toimi valmentajana muun muassa kiekonheittäjä Yrjö Majamaalle. Simola oli ammatiltaan myyntiedustaja.
Nucleus
Nucleusin jazzpohjainen musiikki kehittyi varhaisesta progressiivisesta- ja psykedeelisestä rockista, joka johti funk-tyylisempään musiikkiin 1970-luvun keski- ja loppuvuosina.
Hajautustaulu
Suoritusaika
Tehokkuudeltaan hajautustaulu muistuttaa järjestämätöntä taulukkoa. Sen tärkein toiminto on haku, jonka asymptoottinen aikavaativuus on keskimäärin O(1); lisäys ja poisto ovat samaa luokkaa. Harvinainen pahin tapaus voi olla O(n), mutta tämä voidaan estää, jos tallennettava data tunnetaan ennalta. Tehokkuus riippuu täysin törmäysten määrästä; se puolestaan riippuu taulukon täyttöasteesta, hajautusfunktion tuottamasta jakaumasta ja törmäysten käsittelykeinosta.
E-vitamiini
E-vitamiineja on eliöillä solukalvojen ja muiden lipidien joukossa, joissa ne toimivat muun muassa eläimillä ja kasveilla ensisijaisesti hapettumisenestoaineina. Ne suojaavat lähinnä rasvahappoja niitä tuhoavilta sisä- ja ulkosyntyisiltä radikaaleilta. E-vitamiinit ovat myös osa solutoimintojen säätelyä vaikuttaen tiettyihin transkriptiotekijä- ja soluviestintäproteiineihin.
Nucleus
Jäsenet
Alkuperäinen kokoonpano:
Giuseppe Garibaldi
Ranskan-Preussin sota
Garibaldi kuoli Capreran saarella vuonna 1882. Italian laivasto on nimennyt viisi laivaa hänen mukaansa. Tunnetuin laivoista on toisen maailmansodan risteilijä ja tärkeä lippulaiva, lentotukialus Giuseppe Garibaldi. Garibaldin patsaita on muun muassa New Yorkissa ja muualla Yhdysvalloissa sekä Italiassa.
E-vitamiini
Liikasaanti
Suomen valtion ravitsemusneuvottelukunnan mukaan E-vitamiinisaannin turvallinen yläraja aikuisilla α-tokoferoliekvivalentteina (α-TE) on 300 mg/vrk Raja pätee ravintolisistä saaduille E-vitamiineille, ei ruuasta saaduille. Euroopan elintarviketurvallisuusvirasto EFSA:n määrittämät turvalliset rajat α-TE-arvoina ovat taulukossa alla.
Työväenmusiikki
Työväenmusiikki on vasemmiston useimmiten poliittista musiikkia ja osa poliittista työväenkulttuuria. Työväenlaulut ottavat sanoillaan yleensä kantaa politiikkaan. Vanhaan työväenmusiikkiin kuuluvat myös marssit. Työväenmusiikin juuret ovat Ranskan suuren vallankumouksen yhteydessä syntyneeseen vallankumoukselliseen musiikkiin.
E-vitamiini
Puutos
Hermo-oireet johtuvat ääreishermostosta alkavista hermovaurioista. Puutoksessa hermoimpulssien amplitudit heikkenevät, joka johtuu aksonien vaurioitumisesta. Myeliinin tuhoutuminen eli demyelinaatio ei yleensä liity hermovaurioihin, mutta sitäkin voi ilmetä.
Ruokapitoisuudet
E-vitamiinia esiintyy sekä kasvi- että eläinperäisessä ravinnossa, mutta eniten pähkinöissä ja siemenissä sekä niistä tuotetuissa kasviöljyissä. Eläinkunnan tuotteista E-vitamiinia löytyy esimerkiksi voista, kananmunasta, juustoista, naudan- ja sianlihasta sekä joistain kaloista.
Hajautustaulu
Toteutus
Oletetaan, että avaimina käytetään merkkijonoja ja arvoina kokonaislukuja, kuten puhelinluettelossa. Tavoitteena on, että hajautustaulua voisi käyttää kuten assosiaatiotaulua: HashTable T := new HashTable(50) set(T, "Pekka Virtanen", 091231231) int v := lookup(T, "Pekka Virtanen")
Hajautusfunktio
Hajautusfunktio tiivistää merkkijonoja taulukon indekseiksi eli muodostaa suurista arvoista pieniä satunnaislukuja. Ensin merkkijono täytyy muuttaa kokonaisluvuksi; yksinkertainen mutta melko huono tapa on laskea merkkikoodit yhteen. Tuloksena on luku, joka vielä täytyisi saada pysymään taulukon koon rajoissa. Tämä onnistuu esimerkiksi jakojäännöksen avulla.
Esimerkkikoodia
record HashTable int size PairList[] array end record procedure set(HashTable T, string key, int value) int hash := hashf(T, key) if exists Pair p in T.array[hash] satisfying p.key = key p.value := value else listInsert(T.array[hash], new Pair(key,value)) end if end procedure function lookup(HashTable T, string key) int hash := hashf(T, key) if exists Pair p in T.array[hash] satisfying p.key = key return p.value else return null end if end function
E-vitamiini
Hajotus ja erittyminen
Ihmisillä tokoferolien ketjut hapettuvat peruuttamattomasti lyhyemmiksi. Tämä alkaa solulimakalvostossa ω-hydroksylaatiolla eli OH-ryhmän lisäyksellä isoprenoidiketjun pään hiileen 13' CYP4F2- tai CYP3A4-välitteisesti. Alkoholidehydrogenaasi hapettaa 13'-OH-tokoferolin pään OH-ryhmän karboksyylihapoksi ja muodostuu 13'-COOH-tokoferoli. Peroksisomissa β-oksidaatiokierros lyhentää ketjun kahdella hiilellä 11'-COOH-tokoferoliksi. Tuote siirtyy mitokondrioon, jossa β-oksidaatio toistuu 4 kertaa kunnes lopputuotteena on 3'-COOH-tokoferoli. Tuote on sama tokotrienoleilla ja ne hajoavat tiettävästi samoin kuin tokoferolit. 3'-COOH-tokoferoli on lähtöaineena olleesta tokoferolista tai tokotrienolista riippuen α, β, γ tai δ, eli esimerkiksi 3'-COOH-α-tokoferoli (CAS 4072-32-6).
β-oksidaatio ei mene joka molekyylin kohdalla täysin loppuun ja suuri osa erittyy pitkäketjuisempina aineenvaihduntatuotteina. Näihin liittyy ryhmiä, jotka tekevät niistä vieläkin poolisempia eli vesiliukoisempia. Ryhmiä ovat muun muassa sulfaatit, glukuronidit ja glukosidit. Lyhytketjuiset tuotteet päätyvät verestä pääosin virtsaan ja pitkäketjuisemmat sappinesteessä ulosteeseen.
Historia ja nimet
pienoiskuva|160px|H. M. Evans 1922 Herbert McLean Evans (1881–1971) and Katharine Scott Bishop (1889–1976) päättelivät rottien ruokintakokeiden perusteella olevan olemassa tuntematon ravintoaine, jota on muun muassa lehtisalaatissa, sinimailasen lehdissä ja vehnänalkioissa. Ravintoaineen puutos aiheutti rotilla lisääntymiskyvyttömyyttä. vasen|pienoiskuva|170px|K. J. S. Bishop 1924 Barnett Sure ehdotti aineelle nimeä E-vitamiini vitamiinien löytymis- ja aakkosjärjestystä seuraavan nimeämistavan mukaan. Tuolloin tunnettiin A-, "B"-, C- ja D-vitamiinit. B-vitamiineista tunnettiin vain tiamiini (B1). 1925 Sure kokeili eri liuottimin E-vitamiinin liukoisuutta ja varmensi sen olevan rasvaliukoinen ja orgaaninen yhdiste, eikä sittenkin ehkä hivenaine.
Theages (dialogi)
Historia
Dialogi luettiin Platonin teosten joukkoon antiikin aikana. Nykyään tutkijat pitävät dialogia yleisesti epäperäisenä eli jonkun toisen henkilön kirjoittamana. Sen arvellaan mahdollisesti olevan Akatemian myöhempää tuotantoa.
John Myung
Soittimet
Dream Theaterin Systematic Chaos -levyn nauhoituksissa John Myung käytti enimmäkseen Music Manin Bongo-mallin bassoa, jota hän käyttää myös levyltä löytyvän "Constant Motion" -kappaleen musiikkivideossa. Myung on siirtynyt kokonaan Music Manin soittimiin eikä hän enää ole yhteistyössä Yamahan kanssa.
Palamás
Palamás on Kreikan kaupunki ja samanniminen kunta (Δήμος Παλαμά, Dímos Palamá), joka sijaitsee Kardítsan alueyksikössä Thessalian alueella. Koko kunnan pinta-ala on 383,2 neliökilometriä ja väkiluku 16 726. Varsinaisen Palamáksen kaupungin väkiluku on 5 745 (vuonna 2011).
Palamás sijaitsee Thessalian keskiosissa. Nykyinen Palamáksen kunta muodostui, kun Palamás, Fýllo ja Séllana yhdistyivät vuoden 2011 alussa Kallikrates-suunnitelman mukaisesti.
It’z Different
Tausta ja julkaisu
JYP julkaisi 24. tammikuuta 2019 ensimmäiset teaser-videot uudesta yhtyeestään. Tammikuun lopussa ja helmikuun alussa jokaisesta yhtyeen jäsenestä julkaistiin yksittäinen teaser. ”Dalla Dalla” -singlen musiikkivideon ensimmäinen teaser-video julkaistiin samoihin aikoihin levy-yhtiön YouTube-kanavalle. Helmikuun kuudes päivä julkaistiin singlealbumin kappalelista, joka sisälsi kappaleet ”Dalla Dalla” ja ”Want It?”. ”Dalla Dalla” -kappaleesta julkaistiin vielä kaksi muuta teaser-videota ennen varsinaista julkaisua. ”Dalla Dalla” -singlen musiikkivideo julkaistiin samana päivänä, kun ryhmä debytoi.
Toyota Starlet
Ensimmäinen sukupolvi (KP60, KP61, KP62) (1978–1984)
Varsinainen ensimmäisen sukupolven Starlet koki ensi-esiintymisensä vuonna 1978, jolloin esiteltiin Publican uusi korimalli KP60, joka sai nyt nimekseen Toyota Starlet, samalla korvaten Publican. Uusi korimalli oli ajanmukainen monikäyttömalli, mutta myös persoonallinen korkeiden, pyöreiden etulamppujensa ansiosta. Suomeen tuotiin 3- ja 5-ovisia viistoperämalleja. Moottorina Starletissa oli Timangista tuttu 1-litrainen 2K. Vaihteistona siihen sai 4- (K40) tai 5 (K50) vaihteisen manuaalivaihteiston. Vuonna 1979 esiteltiin 5-ovinen farmarimalli, joka oli 15 cm viistoperäistä Starlettia pidempi. Sitä valmistettiin vuoteen 1985 asti, mutta ei tuotu Suomeen. Starlet oli kooltaan 25 cm Toyota Corollaa lyhyempi, mutta n. 1 cm verran leveämpi. Monien muiden monikäyttöautojen tapaan se keräsi takalasilleen pölyä sekä kuraa ja likaa sadekelillä ajettaessa. Varustelutasoihin kuului huokeampi DL sekä runsaammin varusteltu GL, johon kuului takalasin- pesin ja pyyhin, kahdessa osassa kaadettava takaistuimen selkänoja, takajalkotilaan johdetut lämminilmakanavat, sekä sisältä etuistuimen vierestä vivulla avattava takaluukku. Tavaratila oli myös kokonaan verhoiltu. Jousituksena Starletissa oli edessä McPherson tyypinen jousitus, ja takana nelipistetuettu jäykkä taka-akseli. Kaikissa pyörissä oli kierrejouset, sekä teleskooppityyppiset iskunvaimentimet, ja etujousitus oli varustettu kallistuksenvaimentimella. Edeltäjiinsä verrattuna Starletin jousitus oli onnistunut, mutta isolla kuormalla hieman tehoton. Ajo-ominaisuuksissakaan ei ollut isompaa moittimista; rauhallisessa ajossa auto oli hieman ali-ohjautuva pienestä moottoritehosta johtuen, mutta kaasua käyttämällä sen sai muuttumaan yli-ohjautuvaksi. Ensimmäistä kertaa Toyota oli ottanut käyttöön hammastanko-ohjauksen, joka oli tarkka ja toiminnaltaan miellyttävä. Starlet sai Tekniikan Maailman koeajossa kehuja tehokkaista ja tasaisista jarruistaan, taloudellisuudesta, vaihteiston tarkasta ja miellyttävästä toiminnasta, sekä hiljaisuudesta, yksiosaisen kardaaniakselin värinöitä lukuun ottamatta.
Lakydes
Lakydes (, 200-luku eaa., kuoli n. 205 eaa.) oli antiikin kreikkalainen Platonin Akatemiaan kuulunut filosofi. Hän oli kotoisin Kyrenestä.
Analyyttinen ja mannermainen filosofia
Historiallisuus vastaan perinteen sivuuttaminen
Suuntauksia on syytetty joko liiallisesta filosofian historian painottamisesta tai sen liiallisesta sivuuttamisesta. Jotkut katsovat mannermaisen filosofian painottavan liikaa aiempia filosofeja, antaen heidän asettaa nykyaikaisten keskustelujen käsitteistön ja puitteet. Näin filosofiasta tulee pelkkää filosofian historian tulkintaa. Analyyttistä filosofiaa taas on syytetty historian sivuuttamisesta: jos filosofit eivät tiedä, kuinka samoihin kysymyksiin on vastattu aiemmin, he saattavat päätyä samoihin vanhoihin ratkaisuihin tai heiltä saattaa jäädä huomaamatta miten perinne vaikuttaa heidän ajatteluunsa.
Deutsche Volkspolizei
thumb|Tunnus 200px|thumb|Volkspolizein paraati vuodelta 1965. Deutsche Volkspolizei oli DDR:n kansallinen poliisi. Sen tehtävänä oli suojella sosialistista yhteiskuntaa, taata rauhanomainen elämä sekä turvata kansalaisten oikeus.
Heinämäki (Sotkamo)
Talon historia
Uudempi koulurakennus on vuodelta 1960 ja hyvin yleistä tyyppiä. Koulutoiminta päättyi vuonna 2004 ja rakennukset siirtyivät kyläseuran omistukseen vuonna 2005.
Muinaisen Egyptin lääketiede
Lääketieteelliset papyrukset
Muinaisen Egyptin lääketiedettä alettiin ymmärtää länsimaissa paremmin vasta, kun muinaisia papyruksia alettiin kääntämään eurooppalaisille kielille 1800-luvun jälkipuoliskolla. Ensimmäinen käännös oli vuonna 1862 julkaistu Berliinin papyrus, joka on kirjoitettu 1200 vuotta ennen ajanlaskun alkua. Monet muinaisen Egyptin papyruksista ovat tuhoutuneet aikojen saatossa, muun muassa pyramidien haudanryöstäjien takia.
Farmasia
Muinaisessa Egyptissä osattiin käyttää luontoa hyväksi. Esimerkiksi kasveista osattiin valmistaa erilaisia lääkkeitä eri sairauksiin.
Hagar Olsson
Elämä ja ura
Olssonin isä oli kirkkoherra ja sai viran Ahvenanmaan saaristosta, minne perhe muutti Kustavista Hagarin ollessa lapsi. Hagar kävi koulua Turussa. Vuonna 1906 perhe muutti Räisälään ja Olsson valmistui ylioppilaaksi viipurilaisesta Svenska fruntimmersskolanista 1913. Isä toivoi tyttärestä konttorivirkailijaa ja laittoi hänet kauppakouluun. Olsson valmistui Högre svenska handelsläroverketistä 1914, mutta aloitti sen jälkeen humanistiset opinnot yliopistossa. Opinnot jäivät kesken Olssonin ryhdyttyä toimittajaksi ja kirjailijaksi. Hän aloitti kriitikkona Studentbladet-lehdessä 1916 ja seurasi syksyllä 1918 Olaf Homénia Dagens Press -lehden johtavana kirjallisuuskriitikkona. Olsson oli yksi aikansa harvoista ammattikriitikoista.
Vuonna 1916 ilmestyi Olssonin esikoisteos Lars Thorman och döden, joka vastusti dagdrivare-polven kyynisyyttä ja julisti modernismin elämäntunnetta. Olssonin proosa lähestyy ekspressionismia sikäli kuin hän rinnastaa yksilöiden ja kulttuurien elämän, syntymän ja kuoleman. Hänen pääteoksenaan pidetään romaania Chitambo vuodelta 1933. Tärkeitä hänen tuotannossaan ovat myös karjalaiskertomus Träsnidaren och döden (1940), joka käännettiin suomeksi (Karjalainen vaeltaja), saksaksi, englanniksi ja tanskaksi sekä omaelämäkerrallinen Kinesisk utflykt (1949), josta ilmestyi Eeva-Liisa Mannerin suomennos Silkkimaalaus vuonna 1954.
HMS Quail (1895)
Palvelus
Quail siirrettiin pian palvelukseen oton jälkeen Pohjois-Amerikan ja Länsi-Intian asemalle. Alus palasi 1903 Britteinsaarille, josta se siirrettiin lokakuussa 1904 Välimerelle. Alus palasi 1906 Britteinsaarille, jossa se kolaroi tiedusteluristeilijä HMS Attentiven kanssa, jolloin aluksen keula vaurioitui pahoin. Se oli telakalla korjattavana elokuussa 1907. Alus osallistui ensimmäiseen maailmansotaan ja se myytiin pian sodan jälkeen romutettavaksi 23. heinäkuuta 1919.
Toy Story 2
Toy Story 2 on vuonna 1999 ensi-iltansa saanut Pixarin animaatioelokuva, jatko-osa elokuvalle Toy Story – leluelämää. Se on John Lasseterin ohjaama. Elokuva sai parhaana komediaelokuvana Golden Globe -palkinnon.